Official Journal L 197 , 30/07/1994 P. 0001 - 0002

Finnish special edition: Chapter 13 Volume 26 P. 0196

Swedish special edition: Chapter 13 Volume 26 P. 0196



Ir-Regolament tal-Kunsill (KE) Nru 1866/94 tas-27 ta' Lulju 1994 li jemenda r-Regolament (KEE) Nru 1766/92 dwar l-organizzazzjoni tas-suq fiċ-ċereali IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 42 u 43 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi r-Regolament tal-Kunsill (KEE) Nru 1766/92 [4] jipprovdi sistema ta' ħlasijiet ta' kumpens lill-produtturi tal-patata maħsuba għall-fabbrikazzjoni tal-lamtu; billi, bil-ħsieb li tiġi kontrollata l-produzzjoni tal-lamtu, il-konċessjoni ta' dawn il-ħlasijiet ta' kumpens għandhom ikunu bil-kondizzjoni tal-preżentazzjoni ta' kuntratt tal-kultivazzjoni; Billi r-Regolament (KEE) Nru 1766/92 jagħmel ukoll dispożizzjonijiet sabiex jiġu aġġustati l-miżuri, skond is-sitwazzjoni fis-suq dinji, rigward l-imposti u r-rifużjonijiet iffissati bil-quddiem; billi, sabiex titħaffef l-amministrazzjoni ta' dawn il-miżuri u fl-interess ta' maniġġjar sod, id-dispożizzjonijiet li jirregolaw il-fissar tal-primjumijiet u l-ammonti korrettivi li joħorġu minn dawn il-miżuri għandhom jiġu rrilassati; Billi, barra minn hekk, meta kien adottat ir-Regolament (KEE) Nru 1766/92, il-maltu ("malt") ġie ttrasferit mill-grupp tal-prodotti riferiti fl-Artikolu 1(1)(d) għall-grupp tal-prodotti riferiti fiċ-(ċ) ta' dan il-paragrafu; billi l-Anness A mar-Regolament imsemmi iktar ‘il fuq irid jiġi emendat kif jixraq, ADOTTA DAN IR-REGOLAMENT: L-Artikolu 1 Ir-Regolament (KEE) Nru 1766/92 huwa hawnhekk emendat kif ġej: 1. Fl-Artikolu 8, jiżdied il-paragrafu li ġej mal-paragrafu 2: "Mingħajr preġudizzju għad-dispożizzjonijiet ta' l-ewwel sotto-paragrafu, il-ħlas ta' kumpens għandu jitħallas biss rigward il-kwantità tal-patata koperta b'kuntratt bejn il-produttur tal-patata u l-fabbrikant tal-lamtu." 2. Fl-Artikolu 12(2), l-aħħar sentenza tiġi mibdula b'dan li ġej: "F' dan il-każ, il-premium għandu jiżdied ma' l-imposta." 3. Fl-Artikolu 13(4), it-tieni sotto-paragrafu jiġi mibdul b'dan li ġej: "Jista' jiġi ffissat ammont korrettiv. Dan għandu jiġi applikat għar-rifużjonijiet iffissati bil-quddiem.. L-ammont korrettiv għandu jiġi ffissat skond il-proċedura stabbilita fl-Artikolu 23. Madankollu, fejn meħtieġ, il-Kummisjoni tista' tibdel l-ammonti korrettivi." 4. Fl-Anness A, jiġi mħassar il-kodiċi CN 1107 (Maltu, sewwa jekk moħmi u sewwa jekk le). L-Artikolu 2 Dan ir-Regolament għandu jidħol fis-seħħ fl-1 ta' Awissu 1994. Għandu jibda japplika mill-1 ta' Awissu 1994. Iżda, l-punt 4 ta' l-Artikolu 1 għandu jibda japplika b'effett mill-1 ta' Lulju 1993. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-27 ta' Lulju 1994. Għall-Kunsill Il-President Th. Waigel [1] ĠU C 83, tad-19.3.1994, p. 1 [2] ĠU C 128, tad-9.5.1994 [3] ĠU C 148, tat-30.5.1994, p. 49 [4] ĠU L 181, ta' l-1.7.1992, p. 21. Ir-Regolament kif emendat bir-Regolament tal-Kummissjoni (KEE) Nru 2193/93 (ĠU L 196, tl-5.8.1993, p. 22) --------------------------------------------------